CELEX: 32022R0546
Language: et
Date: 2022-03-31 00:00:00
Title: Komisjoni määrus (EL) 2022/546, 31. märts 2022, millega kehtestatakse Euroopa Liidu liikmesriigi lipu all sõitvatele laevadele ajutine meriahvenate püügi keeld NAFO 3M püügipiirkonnas

6.4.2022   
               
               
                  ET
               
               
                  Euroopa Liidu Teataja
               
               
                  L 107/24
               
            
         KOMISJONI MÄÄRUS (EL) 2022/546,
         31. märts 2022,
         millega kehtestatakse Euroopa Liidu liikmesriigi lipu all sõitvatele laevadele ajutine meriahvenate püügi keeld NAFO 3M püügipiirkonnas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,
         ning arvestades järgmist:
         
                     (1)
                  
                  
                     Nõukogu määrusega (EL) 2022/109 (2) on kehtestatud kvoodid 2022. aastaks.
                  
               
                     (2)
                  
                  
                     Komisjonile esitatud teabe kohaselt on meriahvenate varu püük NAFO 3M püügipiirkonnas Euroopa Liidu liikmesriigi lipu all sõitvate või Euroopa Liidu liikmesriigis registreeritud laevade puhul ammendanud vahekvoodi, mis on eraldatud perioodiks enne 1. juulit 2022.
                  
               
                     (3)
                  
                  
                     Seepärast on vaja keelata nimetatud kalavaru sihtpüük 30. juunini 2022,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kvoodi ammendumine
            Euroopa Liidu liikmesriikidele ajavahemikuks 1. jaanuarist 2022 kuni 30. juunini 2022 (kaasa arvatud) meriahvenate varu püügiks NAFO 3M püügipiirkonnas eraldatud kvooti käsitatakse ammendatuna alates käesoleva määruse lisas esitatud kuupäevast.
         
         
            Artikkel 2
            Keelud
            Euroopa Liidu liikmesriigi lipu all sõitvatel või Euroopa Liidu liikmesriigis registreeritud laevadel on keelatud püüda artiklis 1 osutatud kalavaru sihtpüügina alates lisas esitatud kuupäevast kuni 30. juunini 2022 (kaasa arvatud).
         
         
            Artikkel 3
            Jõustumine
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. märts 2022
            
               
                  Komisjoni nimel
               
               
                  presidendi eest
               
               
                  komisjoni liige
               
               Virginijus SINKEVIČIUS
            
         
         
            (1)  ELT L 343, 22.12.2009, lk 1.
         
            (2)  Nõukogu 27. jaanuari 2022. aasta määrus (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu (ELT L 21, 31.1.2022, lk 1).
      
      
         
            LISA
            
                        Nr
                     
                     
                        01/TQ109
                     
                  
                        Liikmesriik
                     
                     
                        Euroopa Liit (kõik liikmesriigid)
                     
                  
                        Kalavaru
                     
                     
                        RED/N3M.
                     
                  
                        Liik
                     
                     
                        Meriahvenad (Sebastes spp.)
                     
                  
                        Püügipiirkond
                     
                     
                        NAFO 3M
                     
                  
                        Periood
                     
                     
                        25. märts 2022 kell 24.00 UTC kuni 30. juuni 2022